**Zapisnik**

6. sjednice Upravnog vijeća TM

održane dana 20. prosinca 2013. godine s početkom u 11 sati

u prostorijama Tiflološkog muzeja

Sjednici su nazočni:

Sanja Frajtag, prof., Hrvatska knjižnica za slijepe

Nevenka Ćosić, prof., Tiflološki muzej

Nina Sivec, dipl. def., Tiflološki muzej

Vladimir Crnković, prof., Hrvatski muzej naivne umjetnosti

Ravnateljica Muzeja: Željka Bosnar Salihagić

Sjednici nije nazočan:

Prof.dr.sc. Miroslav Prstačić, Edukacijsko-rehabilitacijski fakultet

Sanja Frajtag, predsjednica Upravnog vijeća otvara sjednicu i predlaže sljedeći

DNEVNI RED

1. Usvajanje zapisnika 5. sjednice Upravnog vijeća Tiflološkog muzeja
2. Financijski plan Tiflološkog muzeja 2014.
3. Razno

Ad.1. Vezano uz Zapisnik 5. Sjednice Upravnog vijeća Tiflološkog muzeja, član UV, gospodin Vladimir Crnković iznosi primjedbu na točku Ad.2. Pismeno očitovanje predsjednici Upravnog vijeća nalazi se u privitku u cijelosti i dio je ovog Zapisnika. Članovi Upravnog vijeća uvažavaju pročitanu primjedbu te nakon toga jednoglasno usvajaju Zapisnik 5. Sjednice Upravnog vijeća Tiflološkog muzeja.

Ad.2. Na poziv Upravnog vijeća, voditelj računovodstva, Vladimir Tremac pridružuje se Sjednici te iznosi Prijedlog Financijskog plana Tiflološkog muzeja za razdoblje 2014.-2016. godinu. Detaljan plan i obrazloženje istog nalaze se u privitku i čine dio ovog Zapisnika.

Nakon kratke diskusije članovi Upravnog vijeća donose

ODLUKU

kojom se prihvaća Prijedlog financijskog plana za razdoblje 2014.-2016. godinu.

Ad.3. Ravnateljica ukratko podsjeća članove Upravnog vijeća na usvojeni Program investicijskog održavanja, Ugradnja dizala prilagođenog osobama s invaliditetom te napominje kako je izvršen javni natječaj, sukladno zakonu. U skladu s tim obavještava članove UV o potrebi potpisivanja Izjave o nepostojanju sukoba interesa u smislu članka 13. Zakona o javnoj nabavi (NN 90/2011 i 83/2013) koju svi članovi, osim odsutnog člana Miroslava Prstačića potpisuju. Miroslavu Prstačiću će se Izjava dostaviti poštom.

Sjednica Upravnog vijeća završila je u 11:38 sati.

Zapisničarka: Predsjednica Upravnog vijeća:

Nina Sivec Sanja Frajtag